  Туспуктэм: vk.com (Охрана культурного наследия Удмуртии) Майя Бывальцева Чупчи котырын улӥсь удмуртъёслэн Глаз ёросысь «Губервӧсь» (Гербервӧсь) но Эгра ёросысь «Лек ошмес» вӧсяськон интыоссы лулчеберт кылёсбуръя синпелетъёсын лыдметэ пыризы. Соос историен но лулчеберетэн, инкуазен герӟаськем аспӧртэм синпелетъёс луо. Со сярысь Удмуртиысь Лулчеберетъя кылёсбурез кун ласянь утёнъя агентство ивортӥз. Губервӧсь – Убыть шур Чупчи шуре усён котырысь вӧсяськон инты. XVIII даурысь 40-тӥ аръёсы аръёсы Елово черкогуртын нырысетӥ приход кылдэм но улӥсьёсты христианизировать карем карем бере, со быдтэмын вал. Губервӧсь кыллэсь кылдэмзэ али валаны уг луы. Со геребр бере вӧсяськонэн герӟаськемын луыны бюыгатэ, нош парвослави священикъёс мукет вераны быгатӥзы. Яке со гу берын вӧсяськон – священной инты улыгын луыны быгатӥз, нош вӧсяськон Убыть шурлэн ӝужыт ярдураз ортчылӥз. Люк ошмес – Вортча воршудысь уйпал удмуртъёслэн вӧсяськон интызы. Со XVI даурын кылдыны быгатӥз. XIX даурын – XX даур кутсконын кизён вакытэ отын тӧдьы ошпиез яке чуньыез вандылӥзы. Вӧсяськыны матысь ёросъёсысь, озьы ик Глзкарысь, Алнашысь удмуртъёс вуылӥзы. Вандэм пӧйшурлэсь вирзэ музъем вылэ лэзьылӥзы. Сӥльзэ бадӟым пуртыосын пӧзьтылӥзы, лымаз ӝук пӧзьтӥзы. Лыосты куше кельтылӥзы. Вӧсяськылӥзы вашкала сямен, киростэк. Совето вакытъёсы пудоез ӧз ни вандылэ, кизён яке турнан вакытэ сезьпызен йылол ортчытъязы. XX даур пумын сыӵе йылолъёс ӧй ни вал. Тегъёс: Удмуртия удмуртъёс йылолъёс инкуазь  